സമാധാനം നഷ്ടപ്പെട്ട് നഗരം കോട്ടയം ഒരു ഇടവേളയ്ക്ക് ശേഷം കോട്ടയം നഗരം ക്രിമിനലുകളും സാമൂഹ്യവിരുദ്ധരും കൈയടക്കുന്നു. തിരുനക്കര, നാഗമ്ബടം മൈതാനങ്ങളും പരിസരവുമാണ് ഇവരുടെ പ്രധാന വിഹാരകേന്ദ്രം. രാത്രിയില് പ്രദേശം കേന്ദ്രീകരിച്ച് പിടിച്ചുപറി, മദ്യപാനം, അനാശാസ്യ പ്രവര്ത്തനങ്ങള് തുടങ്ങിയവ സമീപ ദിവസങ്ങളില് വര്ധിച്ചതായാണ് നാട്ടുകാരുടെ പരാതി. നാഗമ്ബടം സ്വകാര്യ ബസ് സ്റ്റാന്ഡ് കേന്ദ്രീകരിച്ച് രാത്രിയില് ഗുണ്ടാസംഘങ്ങളും പ്രവര്ത്തിക്കുന്നതായി സൂചനയുണ്ട്. ബസ് സ്റ്റാന്ഡിലെ പൊലീസ് എയിഡ് പോസ്റ്റിന്റെ പ്രവര്ത്തനം ഇവിടെനിന്ന് മാറ്റിയതും സാമൂഹ്യവിരുദ്ധര്ക്ക് സഹായമായി. വയറ് നിറയ്ക്കാന് ഭക്ഷണപ്പൊതി നഗരത്തില് വിവിധ സന്നദ്ധസംഘടനകള് വിതരണംചെയ്യുന്ന സൗജന്യ ഭക്ഷണപ്പൊതി കൈപ്പറ്റുന്നത് ഇത്തരത്തിലുള്ള കൊടും ക്രിമിനലുകളടക്കമുള്ളവര് തന്നെ. രണ്ട് നേരവും ഭക്ഷണം ലഭിക്കുന്നതിനാല് ജോലിക്ക് പോയി പണമുണ്ടാക്കി വിശപ്പ് മാറ്റേണ്ട സാഹചര്യവുമില്ല. അര്ഹരായ പാവപ്പെട്ടവര്ക്ക് ലഭിക്കേണ്ട ഭക്ഷണമാണ് പിടിച്ചുപറിക്കാരും ക്രിമിനലുകളും തട്ടിയെടുക്കുന്നത്. ഒന്നും രണ്ടും പൊതി ചോറ് കൈപ്പറ്റിയ ശേഷം ഇത് മറിച്ചുവിറ്റ് മദ്യപിക്കുന്ന സാമൂഹ്യവിരുദ്ധരും ഈ സംഘത്തിലുണ്ട്. നഗരത്തില് എല്ലാ ദിവസവും പകല് പന്ത്രണ്ട് മുതല് രണ്ട് വരെയാണ് വിവിധ സന്നദ്ധ സംഘടനകളുടെ നേതൃത്വത്തില് പൊതിച്ചോറ് വിതരണം ചെയ്യുന്നത്. പ്രതിദിനം ഇരുനൂറിലേറെ പൊതിച്ചോറാണ് ഇത്തരത്തില് നല്കുന്നത്. നഗരഹൃദയത്തിലെ പരസ്യമദ്യപാനം തിരുനക്കര മൈതാനത്ത് പരസ്യമായ മദ്യപാനമാണ് മറ്റൊരു സ്ഥിരം കാഴ്ച. തിരുനക്കര മൈതാനത്തെ സ്റ്റേജിന്റെ ഷട്ടര് തകര്ത്ത് ഇതിനുള്ളിലിരുന്നാണ് മദ്യപാനം. മൈതാനത്തിന് പിന്നിലെ ശുചിമുറിയില് കയറി മദ്യപിക്കുന്ന സംഘങ്ങളും സജീവം. ചോദ്യം ചെയ്യുന്നവര്ക്ക് തെറിയഭിഷേകവും ഭീഷണിയുമാണ് പ്രതിഫലം. ഓട്ടോ ടാക്സി ഡ്രൈവര്മാരടക്കം ഭീതിയോടെയാണ് പലപ്പോഴും ജോലിചെയ്യുന്നത്. വാഹന പാര്ക്കിങ്ങിന് എത്തുന്നവരും ഇവരുടെ ശല്യംകൊണ്ട് പൊറുതിമുട്ടി. ഭയംമൂലം പലരും പരാതിപ്പെടാനും തയ്യാറാകില്ല. ജസ്റ്റ് ജയില് ഔട്ട് തിരുനക്കര മൈതാനത്ത് തമ്ബടിക്കുന്നതില് സാമൂഹ്യ വിരുദ്ധരും പോക്കറ്റടിക്കാരും അനാശാസ്യ പ്രവര്ത്തകരുമാണ് കൂടുതല്. കഴിഞ്ഞയിടെ ജയില് മോചിതരായവരും ഇക്കൂട്ടത്തിലുണ്ട്. ഇത്തരത്തില് ഇവിടെ തമ്ബടിക്കുന്നവരില് കൊലപാതകവും മോഷണവും അടക്കമുള്ള കേസുകളിലെ പ്രതികളുമുണ്ട്. മുമ്ബ് തിരുനക്കര മൈതാനത്തുവച്ച് ഹോട്ടല് ജീവനക്കാരനായ യുവാവിനെ മറ്റൊരാള് കഴുത്തറുത്ത് കൊലപ്പെടുത്താന് ശ്രമിച്ചിരുന്നു. വഴിവിളക്കുകളുടെ അഭാവവും കോവിഡ് മൂലമുള്ള രാത്രി കര്ഫ്യൂവും പൊലീസ് പട്രോളിങ്ങില് വന്ന കുറവുമാണ് സാമൂഹ്യവിരുദ്ധരുടെ ശല്യം കൂടാന് കാരണമെന്നാണ് നാട്ടുകാരും വ്യാപാരികളും പറയുന്നത്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്